Document ID: 31995L0412

ΟΔΗΓΙΑ ΤΟΥ ΣΥΜΒΟΥΛΙΟΥ της 25ης Σεπτεμβρίου 1995 σχετικά με τον κατάλογο των γεωργικών μειονεκτικών περιοχών κατά την έννοια της οδηγίας 75/268/ΕΟΚ (Φινλανδία) (95/412/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), και ιδίως το άρθρο 2 παράγραφος 2,
την πρόταση της Επιτροπής (2),
τη γνώμη του Ευρωπαϊκού Κοινοβουλίου (3),
Εκτιμώντας:
ότι σημαντικό μέρος του εδάφους των κρατών μελών έχει μόνιμα φυσικά μειονεκτήματα και ότι η δήλωση αριθ. 37 της πράξης προσχώρησης του 1994 αναγνωρίζει ότι πρέπει να καθορισθούν, χωρίς καθυστέρηση, οι ορεινές και οι άλλες μειονεκτικές γεωργικές περιοχές κατά την έννοια του άρθρου 3 της οδηγίας 75/268/ΕΟΚ 7 ότι τα μόνιμα φυσικά μειονεκτήματα στις περιοχές αυτές συνεπάγονται αυξημένες δαπάνες παραγωγής και εμποδίζουν τους γεωργούς να επιτύχουν λογικά εισοδήματα ανάλογου επιπέδου με αυτό που διαθέτουν οι γεωργοί συγκρίσιμου τύπου σε άλλες περιφέρειες 7 ότι η φινλανδική κυβέρνηση κοινοποίησε στην Επιτροπή, σύμφωνα με το άρθρο 2 παράγραφος 1 της οδηγίας 75/268/ΕΟΚ, τον κατάλογο των κοινοτήτων (Kunta-Kommun) που είναι δυνατό να συμπεριληφθούν στον κοινοτικό κατάλογο μειονεκτικών γεωργικών περιοχών, καθώς και τις πληροφορίες σχετικά με τα χαρακτηριστικά αυτών 7 ότι οι περιοχές βορείως του 62ου παραλλήλου και ορισμένες γειτονικές εξομειώνονται με τις περιοχές που προβλέπονται στο πρώτο εδάφιο του άρθρου 3 παράγραφος 3 της οδηγίας 75/268/ΕΟΚ, εφόσον πλήττονται από πολύ δυσχερείς κλιματικές συνθήκες που έχουν ως αποτέλεσμα να επιβραχύνεται σημαντικά η βλαστική περίοδος 7 ότι οι δυσχερείς κλιματικές συνθήκες κρίνονται από «σύνολο των μέσων πραγματικών θερμοκρασιών» και ότι οι όροι που προβλέπονται στο άρθρο 3 παράγραφος 3 της οδηγίας 75/268/ΕΟΚ πληρούνται για τιμή κατώτερη ή ίση με 89 % εκείνης που σημειώθηκε στο Ελσίνκι 7 ότι τα διαθέσιμα στοιχεία οδηγούν στο συμπέρασμα ότι το σύνολο των περιοχών βορείως του 62ου παραλλήλου πλήττονται από πολύ δυσχερείς κλιματικές συνθήκες και πληρούν τους ανωτέρω όρους 7 ότι, όσον αφορά την ύπαρξη εδαφών μειωμένης παραγωγικότητας και τα οικονομικά αποτελέσματα των εκμεταλλεύσεων τα οποία είναι αισθητά κατώτερα από το μέσο όρο, που αναφέρονται στο άρθρο 3 παράγραφος 4 στοιχεία α) και β) της οδηγίας 75/268/ΕΟΚ, οι περιοχές έχουν καθοριστεί με τη βοήθεια ενός δείκτη γεωργικής συγκρισιμότητας που ονομάζεται «δείκτης Nikula», και ιδίως με το δείκτη της «δυνητικής φυσικής απόδοσης» 7 ότι ο εν λόγω δείκτης έχει ως βάση τη φυσική παραγωγικότητα (ποιότητα του εδάφους και κλιματικές συνθήκες), της οποίας η τιμή προσαρμόζεται με τη βοήθεια παραγόντων όπως η ετερογένεια του εδάφους, οι φυσικές συνθήκες ροής των υδάτων, κ.λπ., συμπεριλαμβανομένων των συνθηκών παραγωγής, πλην των φυσικών 7 ότι, λαμβανομένης υπόψη της ανωτέρω δήλωσης αριθ. 37 και της ανώτατης τιμής του δείκτη στη Φινλανδία (460), η ανώτατη τιμή του δείκτη που λαμβάνεται υπόψη για τις μειονεκτικές γεωργικές περιοχές κατά την έννοια του άρθρου 3 παράγραφος 4 έχει καθοριστεί σε 440 7 ότι, σε ειδικές περιπτώσεις, ο εν λόγω δείκτης δεν λαμβάνεται υπόψη για τις μειονεκτικές γεωργικές περιοχές όπου το ποσοστό λιβαδιών και βοσκοτόπων υπερβαίνει το 70 % της χρήσιμης γεωργικής έκτασης 7 ότι όσον αφορά τη μικρή πυκνότητα του πληθυσμού ή τη μείωσή του, που αναφέρονται στο άρθρο 3 παράγραφος 4 στοιχείο γ) της οδηγίας 75/268/ΕΟΚ, έχουν ληφθεί υπόψη οι ακόλουθοι δείκτες: πυκνότητα που δεν υπερβαίνει 50 κατοίκους ανά km2 (ξηράς) χωρίς να γίνεται αναφορά στη μέση εθνική πυκνότητα που ανέρχεται σε 17 κατοίκους ανά km2 ή ετήσιο ποσοστό μείωσης που υπερβαίνει το 0,5 % καθώς και ένα σημαντικό μέρος του ενεργού γεωργικού πληθυσμού στο σύνολο του ενεργού πληθυσμού της Κοινότητας 7 ότι, για τον καθορισμό των περιοχών με ειδικά μειονεκτήματα που μπορούν να εξομοιωθούν με τις μειονεκτικές περιοχές και οι οποίες αναφέρονται στο άρθρο 3 παράγραφος 5 της οδηγίας 75/268/ΕΟΚ, λαμβάνονται υπόψη η ύπαρξη φυσικών δυσμενών συνθηκών που εκδηλώνονται με μία τιμή του δείκτη κατώτερη από 450 και η ύπαρξη ειδικών μόνιμων χαρακτηριστικών μειονεκτημάτων:
- μιας υγρής και ελώδους περιοχής,
- μιας περιοχής που υποφέρει από κακή υδραυλική δίαιτα του εδάφους,
- μιας ψυχρής περιοχής που οφείλεται σε σχετικά βόρεια γεωγραφική θέση,
- μιας αστικής περιοχής με πυκνότητα ανώτερη των 50 κατοίκων ανά km2 7 ότι η ιδιαίτερη γεωγραφική θέση που επηρεάζει δυσμενώς την οικονομία των γεωργικών τους εκμεταλλεύσεων, το σύνολο των παράκτιων νησιών της Φινλανδίας, του αρχιπελάγους Εland και Lδδni de Kymi μπορεί να εξομοιωθεί με τις μειονεκτικές γεωργικές περιοχές σύμφωνα με το άρθρο 3 παράγραφος 5 της οδηγίας 75/268/ΕΟΚ 7 ότι η συνολική έκταση των περιοχών του άρθρου 3 παράγραφος 5 της οδηγίας 75/268/ΕΟΚ φτάνει, αν δεν υπερβαίνει, το 4 % της συνολικής έκτασης του κράτους μέλους 7 ότι το είδος και το επίπεδο των δεικτών που λαμβάνονται υπόψη από τη φινλανδική κυβέρνηση για τον καθορισμό των περιοχών που κοινοποιούνται στην Επιτροπή ανταποκρίνονται στα χαρακτηριστικά των ορεινών περιοχών, των μειονεκτικών περιοχών και των περιοχών με ειδικά μειονεκτήματα, βάσει του άρθρου 3 παράγραφοι 3, 4 και 5 της οδηγίας 75/268/ΕΟΚ 7 ότι ένας μικρός αριθμός των προτεινόμενων κοινοτήτων δεν πληροί εντελώς τους απαιτούμενους όρους ενώ πληροί αυτούς του άρθρου 3 παράγραφος 4 της οδηγίας 75/268/ΕΟΚ 7 ότι, παρόλο που η οικονομία τους είναι στενά συνδεδεμένη με εκείνη των γειτονικών κοινοτήτων που ταξινομούνται σύμφωνα με το άρθρο 3, περικλείονται από τις τελευταίες αυτές και έχουν έκταση σαφώς μικρότερη απ'αυτές 7 ότι είναι ωστόσο δυνατόν να ταξινομηθούν οι κοινότητες αυτές μεταξύ των μειονεκτικών, τηρώντας τόσο το ποσοστό 4 % για την εφαρμογή των περιοχών, του άρθρου 3 παράγραφος 5 της οδηγίας 75/268/ΕΟΚ όσο και το ποσοστό 85 %, που αναφέρεται στην ανωτέρω δήλωση αριθ.37 7 ότι η κατανομή, σύμφωνα με τις παραγράφους 3, 4 και 5 του άρθρου 3 της οδηγίας 75/268/ΕΟΚ, του καταλόγου των επιλέξιμων κοινοτήτων του παραρτήματος της παρούσας οδηγίας μπορεί να αναθεωρηθεί μετά από αίτηση της Φινλανδίας και να αποτελέσει αντικείμενο, μετά από εξέταση, απόφασης της Επιτροπής κατ'εφαρμογή του άρθρου 2 παράγραφος 3 της οδηγίας 75/268/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Οι ευρισκόμενες στο έδαφος της Δημοκρατίας της Φινλανδίας περιοχές που περιλαμβάνονται στα παραρτήματα Ι, ΙΙ και ΙΙΙ αποτελούν μέρος του κοινοτικού καταλόγου των μειονεκτικών γεωργικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ.
Άρθρο 2
Η παρούσα οδηγία απευθύνεται στη Δημοκρατία της Φινλανδίας.
Βρυξέλλες, 25 Σεπτεμβρίου 1995.

Labels: 19
20
0
6
18